Diari Oficial de la Generalitat Valenciana


Sumari del DOGV 9806, del 11-03-2024 (2024/2106)

Anunci de consulta pública prèvia en relació a la proposta de projecte d'orde de la Conselleria de Sanitat per la qual s'estructura i regula la xarxa de laboratoris de salut pública
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   9806

Data del DOGV
:   11-03-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/2106


Data del document
:   06-03-2024

Organisme emissor
:   Conselleria de Sanitat

Tipus de document
:   Anunci

Anunci de consulta pública prèvia en relació a la proposta de projecte d'orde de la Conselleria de Sanitat per la qual s'estructura i regula la xarxa de laboratoris de salut pública [2024/2106]  
En compliment del que es disposa en l'article 133.1 de la Llei 39/2015, d'1 d'octubre de 2015, de procediment administratiu comú de les administracions públiques, i dels articles 14 i 15 de la Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana, s'anuncia la consulta pública prèvia en relació a la proposta de projecte d'orde de la Conselleria de Sanitat, per la qual s'estructura i regula la xarxa de laboratoris de salut pública.  
A este efecte de donar compliment a la norma esmentada, s'obri un termini d'un mes comptat a partir de l'endemà de la publicació del present anunci en el Diari Oficial de la Generalitat Valenciana, a fi de recaptar l'opinió de la ciutadania.  
En l'enllaç següent de la pàgina web de la Conselleria de Sanitat https://www.san.gva.es/es/web/normativa/consulta-publica-previa pot ser consultada la informació sobre els antecedents, els problemes que es pretenen solucionar amb la nova regulació, la necessitat i l'oportunitat de la seua aprovació, els objectius, les possibles solucions alternatives, i tota la informació que puga ajudar la ciutadania a formar-se una opinió sobre la iniciativa.  
Les aportacions i opinions es podran efectuar en el correu electrònic laboratorio\_qbudxtnw@tvu.rz  
  
  
  
Consulta pública prèvia del projecte d'orde de la Conselleria de Sanitat per la qual s'estructura i regula la xarxa de laboratoris de salut pública  
  
Antecedents de la norma Ordre de 14 d'abril de 2000, del conseller de Sanitat, per la qual s'estructura i regula la xarxa de laboratoris de salut pública.  
Problemes que es pretenen solucionar amb la nova norma a) Impulsar el desenvolupament de noves metodologies analítiques en el camp dels laboratoris de salut pública, especialment la seqüenciació genòmica.  
b) Impulsar, dirigir, gestionar i avaluar els laboratoris de salut pública de la Comunitat Valenciana i coordinar l'activitat analítica amb altres laboratoris de la Comunitat Valenciana, nacionals i internacionals.  
c) Participar de manera activa en la investigació i innovació en salut pública en l'àmbit de les seues funcions, sense perjuí de les competències atribuïdes al centre directiu competent en matèria d'investigació i innovació.  
d) Considerar al personal dels laboratoris de salut pública com a essencial donada la funció que exercixen i resposta ràpida es requerix en la realització dels assajos, dins del control oficial.  
Necessitat i oportunitat de la seua aprovació Esta orde és necessària per a adaptar l'estructura de la xarxa de laboratoris de salut pública, d'una banda, a la nova organització de la Direcció General de Salut Pública desenvolupada en el Reglament orgànic i funcional de la Conselleria de Sanitat (Decret 135/2023, de 10 de novembre, del Consell) i per un altre, als nous desenvolupaments normatius i avanços cientificotècnics en matèria de seguretat alimentària, sanitat ambiental, aire ambient i seqüenciació genòmica.  
Objectius de la norma L'objecte d'esta orde és regular l'estructura i les condicions de funcionament dels laboratoris de salut pública per a la realització d'anàlisi, assajos i diagnòstic de mostres procedents del control de la cadena alimentària, aigües, aire ambient i altres programes promoguts per la Direcció General que tinga atribuïda la competència en matèria de salut pública i altres departaments de la Generalitat amb competències atribuïdes en matèries afins o complementàries.  
  
Possibles solucions, alternatives reguladores i no reguladores No es preveu una altra alternativa a la norma projectada.  
  
  
  
València, 6 de març de 2024.- La directora general de Salut Pública: Ruth Usó Talamantes.